Mažos vertės pirkimas „Šiaulių r. sav. Meškuičių sen. Daunorų k. Liepų, Beržų gatvių apšvietimo tinklų rangos darbai su projektavimu (skelbiama apklausa) ”, pirkimo ID 3740692

Tiekėjų klausimai ir Perkančiosios organizacijos atsakymai:   

[bookmark: _Hlk202531780]1 klausimas: Sutarties punkte Nr. 7.5. punkte numatyta: Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų trečiųjų asmenų atžvilgiu. Pažymėtina, jog Rangovas atsakingas tik už tuos veiksmus ar neveikimą, kurie tiesiogiai priklauso nuo jo atliekamų darbų, veiklos organizavimo ir priežiūros. Šalys turi siekti proporcingo rizikų paskirstymo, o ne visos atsakomybės perkėlimo vienai šaliai. Siūlome šį punktą koreguoti sekančiai ir proporcingai paskirstyti atsakomybę: Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį. Tokiais atvejais Rangovas įsipareigoja atlyginti Užsakovui visus pagrįstus nuostolius, kuriuos pastarasis patyrė dėl trečiųjų asmenų reikalavimų. Rangovas taip pat atleidžia Užsakovą nuo atsakomybės tokių reikalavimų atžvilgiu, jei jie kilo dėl Rangovo veiksmų ar neveikimo.
Atsakymas: Sutarties projekto 7.5. punktas keičiamas nebus.

[bookmark: _Hlk203111638]2 klausimas:  Sutarties punkte Nr. 7.3. numatyta: Rangovas dėl savo kaltės pažeidęs galutinį darbų atlikimo terminą, įsipareigoja Užsakovui sumokėti 0,02 proc. delspinigius nuo Sutarties kainos be PVM už kiekvieną uždelstą dieną. Pažymėtina, jog sudarant sutartį šalys turi būti lygios ir negali dominuoti viena kitos atžvilgiu ir tam, kad netesybų taikymas netaptų nepagrįsto vienos šalies praturtėjimo kitos šalies atžvilgiu prielaida, prašome koreguoti delspinigių taikymą ir delspinigius taikyti nuo vėluojamų atlikti/ neatliktų darbų vertės, bet ne nuo visos sutarties kainos ir tokiu būdu grąžinti sutarties šalių lygybę.
Atsakymas: Sutarties projekto 7.3. punktas keičiamas nebus. 

[bookmark: _Hlk203111692]3 klausimas:   Prašome patikslinti ar reikia numatyti apšvietimą Liepų-Plento-Beržų gatvių atkarpose ar palei Plento g. numatyti tik apšvietimo maitinimo kabelį.

Atsakymas: Apšvietimas numatytas Liepų ir Beržų gatvėse, Plento gatvės atkarpoje numatyti tik apšvietimo maitinimo kabelį.

4 klausimas:  Prašome patikslinti ar Teikėjui reikia įsivertinti priedo tarp Savivaldybės ir AB Via Lietuva pasirašymo administravimą.

[bookmark: _Hlk203111763]Atsakymas: Taip, Tiekėjas turi įsivertinti visas administravimo išlaidas, susijusias su AB Via Lietuva bendradarbiavimu.

[bookmark: _Hlk204347469]5 klausimas:  Prašome patvirtinti, kad apšvietimo tinklų susikirtimo vietose su kitais esamais inžineriniais tinklais, nebus reikalingas tų tinklų papildomas apsaugojimas/atstatymas ar iškėlimas.
Atsakymas:  Tiekėjas turi įsivertinti kokie inžineriniai tinklai kertasi su planuojama apšvietimo trasa ir ar reikalingas tų tinklų papildomas apsaugojimas/atstatymas ar iškėlimas. 

